**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԳՐԱԴԱՐԱՆԱՎԱՐԻ ՏՈՆԻ ԱՌԹԻՎ**

Հարգելի՛ գրադարանավարներ, սիրով շնորհավորում եմ ձեզ՝ մասնագիտական տոնի առթիվ։

Սիրելի՛ գրադարանավարներ, դուք ձեր անխոնջ, շարունակական ու նվիրված աշխատանքի շնորհիվ`գրքերի հետաքրքիր ու անփոխարինելի աշխարհը իրատեսական և մոտ եք դարձնում բոլոր ընթերցասերներին, մերօրյա երիտասարդների համար գրադարանը դարձնելով սիրելի ու հարազատ վայր։

Հպարտորեն կարող եմ նշել, որ Թալին համայնքում գրքի հանդեպ սերը՝ անկախ տեխնոլոգիաների զարգացումից և մերօրյա համացանցային իրականությունից, շարունակում է մնալ արդիական։ Համայնքում գործող 16 գրադարանները սիրելի վայր են մեր երեխաների և պատանիների համար։ Այս ամենը նաև մեր գրադարանավարների նվիրված աշխատանքի արդյունքն է։

Հարգարժա՛ն գրադարանավարներ, մաղթում եմ ձեզ առողջություն, գրքերի նման հետաքրքիր ու բազմաբովանդակ օրեր։ Շարունակե՛ք նույն եռանդով, սիրով, ստեղծագործաբար ու նորարական մոտեցումներով՝ գրի ու գրականության անսպառ լույսը տարածել և հասանելի դարձնել մեր սերունդների համար։

Թալին համայնքի ղեկավար՝ Տավրոս Սափեյան

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***